b'\n_START_ARTICLE_\nBusiet\n_START_SECTION_\nHist\xc3\xb2ria\n_START_PARAGRAPH_\nPaul Raymond anota que el 1385 Busiet depenia de la batllia d\'Oloron i constava de 24 focs (llars). \xc3\x89s aix\xc3\xad com, a l\'\xc3\xa8poca, es feia el cens del nombre de llars. Cada foc constava de tres o quatre generacions. _NEWLINE_En els segles XIV i XV, Busiet era conegut per la f\xc3\xa0brica de carraques, molt utilitzades a l\xe2\x80\x99\xc3\xa8poca en les esgl\xc3\xa9sies. Els escolans les utilitzaven per cridar els feligresos per assistir a serveis religiosos de l\xe2\x80\x99Esgl\xc3\xa9sia, d\'aqu\xc3\xad el nom de Carrasque en B\xc3\xa9arnais i el nom dels seus habitants "Lous Carascayres". _NEWLINE_Un pont rom\xc3\xa0, situat a la pla\xc3\xa7a Lonibos, ens d\xc3\xb3na el testimoni de la ruta que utilitzaven els romans per arribar al seu campament no lluny de l\'antiga esgl\xc3\xa9sia a Castera. Les ru\xc3\xafnes de l\'esgl\xc3\xa9sia rom\xc3\xa0nica de Busiet, avui encara visible, va ser destru\xc3\xafda per l\'artilleria de Baiona durant el regnat de Lluis XVIII. L\'esgl\xc3\xa9sia va servir com amagatall per als veterans de Napole\xc3\xb3 I que convertits en lladres van saquejar pobles dels voltants. A l\xe2\x80\x99\xc3\xa8poca l\'Ajuntament de Busiet va instaurar una Gu\xc3\xa0rdia Municipal per patrullar dia i nit per detenir aquests individus que portaven armes de foc._NEWLINE_L\xe2\x80\x99esgl\xc3\xa9sia del segle XVII t\xc3\xa9 un campanar t\xc3\xadpic, un retaule de fusta daurada del segle XVII, un Crist i una creu processional del segle XII provinent de l\'antiga esgl\xc3\xa9sia rom\xc3\xa0nica situada al lloc anomenat Castera (del llat\xc3\xad Castra: Campament), a prop de l\'antic campament rom\xc3\xa0._NEWLINE_El 15 juny 1816 es va fer una batuda de llops. Aquests animals ferotges assolaven el bestiar en llibertat a la vora del Gave d\'Ossau. La Comuna va pagar les despeses per a la compra de municions, pedres, p\xc3\xb3lvora, etc._NEWLINE_En 1884, l\'Ajuntament de Busiet, ajudat per una petici\xc3\xb3 de la poblaci\xc3\xb3, va obtenir del ministre d\'Afers Religiosos, la sortida de l\xe2\x80\x99Abad Carlon i va demanar tornar a la religi\xc3\xb3 reformada, per la pres\xc3\xa8ncia d\'un pastor (deliberaci\xc3\xb3 del Consell Municipal). Aix\xc3\xb2 demostra que la Comuna de Busiet era protestant durant el regnat de Jeanne d\'Albret, mare del rei Enric IV._NEWLINE_La Primera Rep\xc3\xbablica havia abolit els drets de propietat. Les terres que els pagesos treballaven, varen ser afectades per la reforma agr\xc3\xa0ria. Aquestes terres van ser cadastrades el 1807, per primera vegada a Busiet, per Jean Sallenave, secretari general i top\xc3\xb2graf amb domicili a Busiet._NEWLINE_El 17 de juliol 1944 el poble va ser encerclat pels nazis. Els guerrillers de Busiet, la majoria espanyols i catalans, vivien al Bager. Els alemanys despr\xc3\xa9s d\xe2\x80\x99agrupar tots els homes v\xc3\xa0lids del poble van decidir afusellar 22 guerrillers. Un d\'ells va aconseguir escapar-se i aconseguir salvar-se de l\'escamot d\'execuci\xc3\xb3. Una commemoraci\xc3\xb3 de la massacra t\xc3\xa9 lloc cada any al juliol. El mateix dia 17 de juliol, dues dones del poble tamb\xc3\xa9 van rebre trets a boca de can\xc3\xb3 en la seva respectiva casa. _NEWLINE_El 1974, el municipi va decidir eliminar 160 hect\xc3\xa0rees d\'erms de falguera. Les granges van veure un mitj\xc3\xa0 per ampliar les seves terres amb la finalitat de convertir-les en prats de pastura.\n_START_SECTION_\nEconomia\n_START_PARAGRAPH_\nL\'activitat econ\xc3\xb2mica \xc3\xa9s principalment agr\xc3\xadcola i ramadera (pastures i blat de moro).'